સારાંશ માટે દસ્તાવેજ: UP પોલીસ દ્વારા પિન્કી નામનાં મહિલાને તેમના પતિથી અલગ કરીને નારી આશ્રય કેન્દ્રમાં મોકલી આપવામાં આવ્યાં છે.

પિન્કી પ્રથમ મહિલા છે જેમને આંતર-ધર્મ લગ્ન અટકાવવા માટેના વિવાદિત કાયદા હેઠળ પતિથી અલગ કરી દેવામાં આવ્યાં છે.

પિન્કીનો આરોપ છે કે નારી આશ્રય કેન્દ્રમાં તેમના પર ત્રાસ ગુજારવામાં આવ્યો હતો અને એક ઇન્જેક્શન આપવામાં આવ્યું હતું, જેના કારણે તેમનો ગર્ભપાત થઈ ગયો.

મુરાદાબાદ પોલીસે પિંકીના ગર્ભપાત થયો હોવાની વાતની પુષ્ટિ કરી નથી.

મુરાદાબાદ પોલીના SSP પ્રભાકર ચૌધરી બીબીસીને જણાવ્યું કે, અદાલતમાં મહિલાએ જે નિવેદન આપ્યું છે, તેમાં પોતાની મરજીથી લગ્ન કર્યા હોવાની અને સાસરામાં જવાની વાત કરી છે. નિવેદનના આધારે તેમને સાસરિયાંમાં સોંપી દેવામાં આવ્યાં છે.

તેઓ વધુમાં જણાવે છે કે, નારી નિકેતનમાં મહિલાએ પેટમાં દુખાવાની ફરિયાદ કરતાં તેમની સારવાર કરાવવામાં આવી હતી.

ગર્ભપાતના પ્રશ્ન પર મુરાબાદ પોલીસના પ્રવક્તા કહે છે કે ગઈકાલે હૉસ્પિટલમાં ડૉક્ટરોએ પોલીસને જણાવ્યું હતું કે ગર્ભ સુરક્ષિત છે. આ અંગે કોઈ નવી માહિતી હજુ પોલીસને મળી નથી.

નવા કાયદા હેઠળ મહિલાના પતિને જેલ મોકલી દેવામાં આવ્યા છે અને હવે તેઓ અદાલતના આદેશ બાદ જ જેલમાથી છૂટી શકશે.

"નારી નિકેતનમાં ત્રાસ આપવામાં આવ્યો"

22 વર્ષનાં પિન્કી કહે છે કે તેમને સાત અઠવાડિયાંનો ગર્ભ હતો.

તેઓ કહે છે, "5 ડિસેમ્બરે રાત્રે અઢી વાગ્યે મને નારી નિકેતન મોકલવામાં આવી હતી. ત્યાં મને ત્રાસ આપવામાં આવ્યો હતો."

પિન્કી કહે છે, "ત્રણ દિવસ પહેલાં નારી નિકેતનમાં મને અચાનક પેટમાં દુખાવો ઉપડ્યો. તબિયત વધુ બગડતાં મને હૉસ્પિટલમાં લઈ જવામાં આવી જ્યાં ડૉકટરો દ્વારા ઇન્જેક્શન આપવામાં આવ્યું હતું. મને બહુ રક્તસ્ત્રાવ થઈ રહ્યો હતો.

બીજા દિવસે અદાલતમાં મારે નિવેદન આપવાનું હતું. મારી તબિયત ફરી બગડી ગઈ અને મને ફરીથી હૉસ્પિટલ લઈ જવામાં આવી જ્યાં ડૉક્ટરો દ્વારા મને ઇન્જેક્શન અપાયાં હતાં. મારી કસુવાવડ થઈ ગઈ હતી."

હજુ આ વાતની ખરાઈ થઈ નથી કે પિંકીને કયાં ઇન્જેક્શન આપવામાં આવ્યાં હતાં અને તે ઇન્જેક્શન ગર્ભપાતનું કારણ બની શકે છે કે નહીં.

પિન્કી કહે છે, "પ્રથમ અલ્ટ્રાસાઉન્ડમાં ગર્ભ એકદમ બરાબર હતો, પરંતુ ઈન્જેક્શન પછી મને કસુવાવડ થઈ ગઈ."

સ્થાનિક અદાલતના આદેશ બાદ UP પોલીસે પિંકીને તેમનાં સાસરિયાંમાં મોકલી દીધાં છે.

મુરાદાબાદના SSP પ્રભાકર ચૌધરી  કહે છે, "બિજનૌરની બાલા દેવીએ 5 ડિસેમ્બરના રોજ કાંઠ પોલીસ...\nદસ્તાવેજની સમાન ભાષામાં સારાંશ:
ઉત્તર પ્રદેશમાં લગ્ન માટે ધર્મ પરિવર્તનને ગુનો જાહેર કરતા કાયદા અંતર્ગત મુરાદાબાદમાં કરવામાં આવેલ પોલીસ કાર્યવાહી હાલ ચર્ચામાં છે અને આ ઘટનાને કાયદાના દુરઉપયોગ કરવાના દાખલા તરીકે પણ રજૂ કરવામાં આવી રહી છે.